L'Eliana celebrarà les seues Festes Majors 2023 del 7 al 17 de juliol
30 de juny de 2023

L'Ajuntament de l'Eliana ha presentat aquest migdia la programació de les Festes Majors de 2023, que se celebraran del 7 al 17 de juliol, i ho ha fet amb els seus protagonistes: el clavari major de la Mare de Déu del Carme, Jaime Planells, la clavaresa major de la Puríssima, María Vidagany i el clavari major del Crist del Consol, Pablo Marí. Tot això en presència de l'alcalde, Salva Torrent, i del nou regidor de Cultura Festiva, que ha estrenat així el seu càrrec, Juan Espinosa

No obstant això, com a novetat enguany se celebrarà un acte de presentació de les diverses clavaries en la que es donaran a conéixer un a un tots els seus membres i representants, i que tindrà lloc aquest mateix dissabte, 1 de juliol, a les 20 hores a l'Auditori.

El tradicional pregó i el Tro d’avis, donarà inici a les festivitats divendres 7 amb una pregonera d'excel·lència: la veïna i actriu Silvia Rico. A continuació, se celebrarà la tradicional nit de paelles, seguit de l'orquestra People Band, que amenitzaran la primera nit de revetles al municipi.

De nou en la programació no faltarà la pólvora i el foc amb el correfocs, la Cordà organitzada per la Penya del Coet Bufat, recuperant tècniques antigues i tradicionals, les despertaes i les tres mascletaes, una per cada dia gran de les clavaries. A més, les nits de les Festes Majors estaran animades amb els tradicionals concerts de la Unió Musical, espectacles com el del grup Apache i monòlegs com els de Miki Dekai i Pepa Cases. Tampoc faltaran les grans orquestres com Montercarlo o La Pato, el XVIII Sopar de la Solidaritat, els balls populars o les festes d'aigua per a joves i infantils.

Espinosa ha agraït la seua participació a totes les entitats que fan possible les Festes i a les associacions que participen de la programació com la Unió Musical, la Penya del Coet Bufat i La Llauradora.

PROGRAMA DE FESTES MAJORS 2023